ร้านนี้เป็นร้านอาหารchainที่มีบริการทั้งอาหารไทยและอาหารฟิวชั่น จนไปถึงอาหารฝรั่งๆหน่อยก็มีให้ทานกัน สำหรับสาขานี้ตั้งอยู่ในปิยะรมณ์สปอร์ตคลับ วันนี้ผมเดินทางด้วยรถส่วนตัว ให้ขับรถมาทางถนนสุขุมวิทมุ่งหน้าออกบางนา สาขานี้จะตั้งอยู่ริมถนนปากซอยปิยะบุตร หรือตรงกลางระหว่างสุขุมวิท101กับ103 

วันนี้เลือกอาหารไทยๆรสจัดจ้านอย่างยำขาหมูเยอรมัน ขาหมูกรอบพอใช้ได้ อาหารรสชาติดีจัดจ้านแบบไทยๆหน่อย 

อีกจานสั่งข้าวหน้าไก่อบ เมนูประจำที่มาทีไรก็สั่ง อาจจะไม่ได้อร่อยมากขนาดติดใจสุดๆ แต่เป็นเมนูที่ทานง่ายๆ ไม่ค่อยเบื่อ ไก่นุ่มดีใช้ได้ อบกับซอสสต๊อกกลมกล่อมหวานๆเค็มๆ

ราคาอาหารส่วนตัวผมว่าไม่ค่อยถูกมากนัก แต่ก็อาศัยทานง่าย ที่จอดรถสะดวก รสชาติใช้ได้ และสะอาดปลอดภัยแน่นอนครับ